*Likumprojekts*

**Grozījumi Latvijas Sodu izpildes kodeksā**

Izdarīt Latvijas Sodu izpildes kodeksā šādus grozījumus:

1. Aizstāt visā kodeksā vārdus "Valsts probācijas dienesta teritoriālā struktūrvienība" (attiecīgā locījumā) ar vārdiem "Valsts probācijas dienesta teritoriālās struktūrvienības nodaļa" (attiecīgā locījumā).

2.Aizstāt 45.panta vienpadsmitajā daļā vārdu "videozvanu" ar vārdu "videosaziņu".

3. Aizstāt 49.panta sestajā daļā vārdu "advokātu" aizstāt ar vārdu "aizstāvi".

4. Papildināt 49.2panta pirmo daļu pēc vārda "pakāpē" ar vārdiem "izņemot uz mūžu notiesātais".

5. Izteikt 50.3 panta pirmās daļas pirmo teikumu šādā redakcijā:

"Notiesātie slēgtajos cietumos un daļēji cietumos sodu izcieš divās soda izciešanas režīma pakāpēs – zemākajā un augstākajā."

6. 50.4pantā:

izteikt ceturto daļu šādā redakcijā:

"Notiesātie uzsāk soda izciešanu režīma zemākajā pakāpē. Pēc ievietošanas cietumā viņiem šajā pakāpē jāizcieš ne mazāk kā viena ceturtdaļa no piespriestā soda. Ne mazāk kā viena ceturtdaļa no piespriestā soda viņam jāizcieš soda izciešanas režīma augstākajā pakāpē. Notiesāto no soda izciešanas režīma augstākās pakāpes ar izvērtēšanas komisijas lēmumu var pārvietot uz daļēji slēgtā cietuma soda izciešanas režīma augstāko pakāpi, ja notiesātais atbilst šā kodeksa 50.3panta ceturtajā daļā minētajiem nosacījumiem, vai atbrīvot no soda izciešanas nosacīti pirms termiņa likumā noteiktajā kārtībā. Ja notiesātais apcietinājumā un soda izpildes vietā izcietis vienu ceturtdaļu no piespriestā soda un atbilst šā kodeksa 50.3panta ceturtajā daļā minētajiem nosacījumiem, viņu ar izvērtēšanas komisijas lēmumu var pārvietot no soda izciešanas režīma zemākās pakāpes uz soda izciešanas režīma augstāko pakāpi."

izslēgt piekto, astoto, desmito un vienpadsmito daļu;

papildināt devītās daļas 7.punktu ar vārdiem " vai ar cietuma priekšnieka atļauju lietot personīgo televizoru kamerā";

papildināt devīto daļu ar 10.punktu šādā redakcijā:

"10) piedalīties kultūras un reliģiskos pasākumos dienas kārtībā paredzētajā laikā."

izteikt divpadsmito daļu šādā redakcijā:

"Papildus šajā pantā minētajām tiesībām notiesātajiem ārvalsts pilsoņiem un notiesātajiem, kuru pastāvīgā dzīvesvieta nav Latvija, ir tiesības divas reizes mēnesī izmantot videosaziņas iespēju uz laiku līdz 15 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes."

papildināt ar trīspadsmito un četrpadsmito daļu šādā redakcijā:

"Papildus šajā pantā minētajām tiesībām vājdzirdīgajiem un nedzirdīgajiem notiesātajiem, ir tiesības divas reizes mēnesī izmantot videosaziņas iespēju uz laiku līdz 30 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes.

Šajā pantā minētais neattiecas uz notiesātajiem, kas atrodas slēgtā cietuma atsevišķā nodaļā, kurā sodu uzsāk izciest notiesātie ar brīvības atņemšanu uz visu mūžu (mūža ieslodzījums) (turpmāk – atsevišķā nodaļa)."

7. 50.5pantā:

aizstāt 50.5panta astotās daļas 4.punktā vārdus "un 9.punktā" ar vārdiem "9. un 10.punktā";

papildināt ar vienpadsmito daļu šādā redakcijā:

"Papildus šajā pantā minētajām tiesībām vājdzirdīgajiem un nedzirdīgajiem notiesātajiem, ir tiesības divas reizes mēnesī izmantot videosaziņas iespēju uz laiku līdz 30 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes."

8. 50.7pantā:

izteikt sestās daļas 6.punktu šādā redakcijā:

"6) vienu reizi mēnesī izmantot videosaziņas iespējas uz laiku līdz 30 minūtēm saziņai ar radiniekiem un citām personām bez brīvības atņemšanas iestādes pārstāvja klātbūtnes.";

papildināt ar desmito daļu šādā redakcijā:

"Papildus šajā pantā minētajām tiesībām vājdzirdīgajiem un nedzirdīgajiem nepilngadīgajiem notiesātajiem, ir tiesības divas reizes mēnesī izmantot videosaziņas iespēju uz laiku līdz 30 minūtēm saziņai ar radiniekiem, laulāto un citām personām bez brīvības atņemšanas iestādes pārstāvja klātbūtnes."

9. Izteikt 50.8pantu šādā redakcijā:

"**50.8 pants. Notiesāto ar brīvības atņemšanu uz visu mūžu (mūža ieslodzījums) soda izciešanas īpatnības atsevišķajā nodaļā**

Notiesātie ar brīvības atņemšanu uz visu mūžu (mūža ieslodzījums) (turpmāk – uz mūžu notiesātie), izņemot sievietes, soda izciešanu uzsāk atsevišķajā nodaļā. Atsevišķajā nodaļā uz mūžu notiesātie sodu izcieš divās soda izciešanas režīma pakāpes – zemākajā un augstākajā.

Uz mūžu notiesātais soda izciešanu uzsāk atsevišķās nodaļas soda izciešanas režīma zemākajā pakāpē, kurā viņam jāizcieš ne mazāk kā septiņi gadi. Ja uz mūžu notiesātais apcietinājumā un brīvības atņemšanas iestādē vietā izcietis vismaz septiņus gadus no piespriestā soda un atbilst šā kodeksa 50.3panta ceturtajā daļā minētajiem nosacījumiem, viņu var pārvietot no atsevišķās nodaļas soda izciešanas režīma zemākās pakāpes uz atsevišķās nodaļas soda izciešanas režīma augstāko pakāpi.

No atsevišķās nodaļas soda izciešanas režīma augstākās pakāpes uz mūžu notiesāto var pārcelt uz slēgtā cietuma soda izciešanas režīma augstāko pakāpi, ja uz mūžu notiesātais atsevišķās nodaļas soda izciešanas režīma augstākajā pakāpē ir izcietis vismaz trīs gadus no piespriestā soda, vai atbrīvot no soda izciešanas nosacīti pirms termiņa likumā noteiktajā kārtībā.

Uz mūžu notiesātajiem, kas izcieš sodu atsevišķās nodaļas soda izciešanas režīma augstākajā pakāpē, ir tiesības:

1) izmantot gadā sešas ilgstošas satikšanās — no divpadsmit līdz divdesmit četrām stundām un sešas īslaicīgas satikšanās — no vienas stundas līdz divām stundām;

2) iepirkties cietuma veikalā par naudas summu vienas Ministru kabineta noteiktās minimālās mēnešalgas apmērā;

3) izmantot trīs telefonsarunas mēnesī;

4) trīs reizes mēnesī izmantot videosaziņas iespējas uz laiku līdz vienai stundai saziņai ar radiniekiem un citām personām bez brīvības atņemšanas iestādes pārstāvja klātbūtnes;

5) ar cietuma darbinieku starpniecību saņemt (apmainīt) grāmatas cietuma bibliotēkā;

6) lietot personisko televizoru un radiouztvērēju (bez balss ieraksta iespējām);

7) no rīta celšanās laika līdz naktsmieram atrasties noteiktā iecirknī ārpus kameras;

8) ar administrācijas atļauju valkāt personisko apģērbu;

9) nēsāt īsi apgrieztus matus;

10) piedalīties sporta, kultūras un reliģiskos pasākumos dienas kārtībā paredzētajā laikā.

Uz mūžu notiesātajiem, kas izcieš sodu atsevišķās nodaļas soda izciešanas režīma zemākajā pakāpē, ir tiesības:

1) izmantot gadā trīs ilgstošas satikšanās — no sešām līdz divpadsmit stundām un četras īslaicīgas satikšanās — no vienas stundas līdz divām stundām;

2) ar cietuma darbinieku starpniecību iepirkties cietuma veikalā četras reizes mēnesī par kopējo naudas summu, kas nepārsniedz pusi no Ministru kabineta noteiktās minimālās mēnešalgas;

3) izmantot vienu telefonsarunu mēnesī;

4) vienu reizi mēnesī izmantot videosaziņas iespējas uz laiku līdz vienai stundai saziņai ar radiniekiem un citām personām bez brīvības atņemšanas iestādes pārstāvja klātbūtnes;

5) izmantot pastaigas vai piedalīties sporta spēlēs svaigā gaisā ne mazāk kā vienu stundu dienā;

6) ar cietuma darbinieku starpniecību saņemt (apmainīt) grāmatas cietuma bibliotēkā;

7) dienas kārtībā paredzētajā laikā skatīties televīzijas pārraides ārpus kameras iekārtotā telpā cietuma darbinieku klātbūtnē vai ar cietuma priekšnieka atļauju lietot personīgo televizoru kamerā;

8) apmeklēt cietuma kapelā dievkalpojumus un tikties ar garīdznieku vienatnē;

9) ar administrācijas atļauju valkāt personisko apģērbu;

10) nēsāt īsi apgrieztus matus;

11) piedalīties kultūras un reliģiskos pasākumos dienas kārtībā paredzētajā laikā.

Lemjot par uz mūžu notiesātā pārcelšanu soda izciešanai uz slēgto cietumu, izvērtē, vai tas veicinās notiesātā resocializāciju un vai uz mūžu notiesātais atsevišķās nodaļas soda izciešanas režīma augstākajā pakāpē ir izcietis šā panta trešajā daļā noteikto laiku. No slēgtā cietuma soda izciešanas režīma augstākās pakāpes uz mūžu notiesāto var pārvietot uz daļēji slēgtā cietuma soda izciešanas režīma augstāko pakāpi vai atbrīvot no soda izciešanas nosacīti pirms termiņa likumā noteiktajā kārtībā.

Uz mūžu notiesāto var pārvietot uz daļēji slēgto cietumu, ja viņš atbilst šā kodeksa 50.3 panta ceturtajā daļā minētajiem nosacījumiem un slēgtā cietuma soda izciešanas režīma augstākajā pakāpē ir izcietis vismaz septiņus gadus no piespriestā soda. No daļēji slēgtā cietuma soda izciešanas režīma augstākās pakāpes uz mūžu notiesāto var atbrīvot no soda izciešanas nosacīti pirms termiņa likumā noteiktajā kārtībā. Uz mūžu notiesāto no daļēji slēgtā cietuma soda izciešanas režīma augstākās pakāpes nepārvieto tālākai soda izciešanai uz atklāto cietumu.

Uz mūžu notiesātā, kas pārvietots soda izciešanai uz slēgto vai daļēji slēgto cietumu, soda izpilde notiek atbilstoši šajā kodeksā noteiktajam par soda izpildi attiecīgajā cietumā, izņemot šajā kodeksā uz mūžu notiesātajiem noteiktos izņēmumus.

Uz mūžu notiesātajiem, kas izcieš sodu atsevišķajā nodaļā, pārvietošanas laikā brīvības atņemšanas iestādes teritorijā var piemērot speciālo līdzekli — roku dzelžus, ja persona šajā laikā var apdraudēt to pavadošos darbiniekus, citas personas vai pastāv pamatotas aizdomas par iespējamu notiesātā bēgšanu."

10. Papildināt kodeksu ar septīto "C" nodaļu šādā redakcijā:

**"Septītā "C" nodaļa**

**Uz mūžu notiesāto izvērtēšanas komisija**

**50.23pants. Uz mūžu notiesāto izvērtēšanas komisijas izveidošana**

Katrā slēgtajā cietumā, kurā izveidota atsevišķā nodaļa, brīvības atņemšanas iestādes priekšnieks ar rīkojumu izveido uz mūžu notiesāto izvērtēšanas komisiju (turpmāk – komisija), kas izskata jautājumus par:

1) par speciālā līdzekļa – roku dzelžu – piemērošanas nepieciešamību uz mūžu notiesātajam, kas izcieš sodu atsevišķajā nodaļā, pārvietošanas laikā brīvības atņemšanas iestādes teritorijā;

2) par īslaicīgu fiziskās norobežošanas piemērošanu uz mūžu notiesātajam amatpersonu vai citu personu profesionālo pienākumu pildīšanas laikā (turpmāk – fiziskā norobežošana);

3) par uz mūžu notiesātā pārcelšanu no atsevišķās nodaļas soda izciešanas režīma augstākās pakāpes uz slēgtā cietuma soda izciešanas režīma augstāko pakāpi;

4) par uz mūžu notiesātā pārcelšanu no slēgtā cietuma soda izciešanas režīma zemākās pakāpes uz atsevišķās nodaļas soda izciešanas režīma zemāko pakāpi.

Komisijas sastāvā iekļauj par notiesāto resocializāciju, uzraudzību, drošību un medicīnisko aprūpi atbildīgo daļu priekšniekus un cietuma psihologu, kas strādā ar uz mūžu notiesātajiem.

Komisijas lēmumu uz mūžu notiesātais var apstrīdēt Ieslodzījuma vietu pārvaldes priekšniekam. Ieslodzījuma vietu pārvaldes priekšnieka lēmums nav pārsūdzams.

**50.24pants. Speciālā līdzekļa – roku dzelžu – piemērošanas kārtība**

Ja komisija ir pieņēmusi lēmumu par nepieciešamību uz mūžu notiesātajam piemērot speciālo līdzekli — roku dzelžus, tad tā ne retāk kā vienu reizi sešos mēnešos atkārtoti izvērtē notiesātā bīstamību un viņam pārvietošanas laikā brīvības atņemšanas iestādes teritorijā piemērojamā speciālā līdzekļa — roku dzelžu — nepieciešamību.

**50.25pants. Īslaicīgas fiziskās norobežošanas piemērošanas kārtība**

Lai novērstu brīvības atņemšanas iestādes darbinieku, citu ieslodzīto vai citu personu apdraudējumu, komisija var noteikt uz mūžu notiesātajam fiziskās norobežošanas piemērošanu uz iespējami īsāku laiku, bet ne ilgāk par trim mēnešiem.

Izskatot jautājumu par fizisko norobežošanas piemērošanu uz mūžu notiesātajam, komisija ņem vērā par notiesāto resocializāciju, uzraudzību, drošību un medicīnisko aprūpi atbildīgo daļu sniegto informāciju un izvērtē šādus riskus:

1) uz mūžu notiesātā iepriekš veiktie uzbrukumi, to mēģinājumi vai izteiktie draudi brīvības atņemšanas iestādes darbiniekiem vai citām personām;

2) uz mūžu akūtais notiesātā psihiskais stāvoklis;

3) noziedzības novēršanas kritēriji;

4) nosliece uz bēgšanu;

5) pieļautie soda izciešanas režīma prasību pārkāpumi, kas saistīti ar vardarbību vai vardarbības piedraudējumu.

**50.26pants. Uz mūžu notiesātā pārcelšana uz slēgto cietumu**

Ja uz mūžu notiesātais vēlas, lai komisijā tiktu izvērtēts jautājums par viņa pārcelšanu no atsevišķās nodaļas soda izciešanas režīma augstākās pakāpes uz slēgtā cietuma soda izciešanas režīma augstāko pakāpi, tad uz mūžu notiesātais iesniedz iesniegumu brīvības atņemšanas iestādes priekšniekam. Ja komisija nolemj nepārcelt uz mūžu notiesāto, tad atkārtotu iesniegumu viņš var iesniegt ne agrāk kā pēc sešiem mēnešiem no komisijas lēmuma pieņemšanas brīža.

Izlemjot šī panta pirmās daļas pirmajā teikumā minēto jautājumu, komisija izvērtē viņa resocializācijas vajadzības, rezultātus un uzvedību no iepriekšējās komisijas sēdes līdz kārtējai sēdei.

Komisijas sēdes laikā klātienē tiek uzklausīts uz mūžu notiesātā viedoklis.

Ja uz mūžu notiesātais no atsevišķās nodaļas soda izciešanas režīma augstākās pakāpes tiek pārcelts uz slēgtā cietuma soda izciešanas režīma augstāko pakāpi, jautājumu par uz mūžu notiesātā tālāko virzību soda progresīvās izpildes sistēmā izlemj izvērtēšanas komisija šajā kodeksā noteiktajā kārtībā.

Ja uz mūžu notiesātais izdara atsevišķu rupju soda izciešanas režīma pārkāpumu vai sistemātiskus pārkāpumus vai nepiedalās resocializācijas procesā, ar komisijas lēmumu uz mūžu notiesāto var pārcelt no slēgtā cietuma zemākās pakāpes uz atsevišķās nodaļas soda izciešanas režīma zemāko pakāpi.

Ar komisijas lēmumu uz mūžu notiesāto, kas izcieš sodu slēgtā cietuma soda izciešanas režīma augstākajā pakāpē vai zemākajā pakāpē, var pārcelt atpakaļ uz atsevišķās nodaļas attiecīgo soda izciešanas režīma pakāpi, ja uz mūžu notiesātais ir iesniedzis iesniegumu ar attiecīgu lūgumu.""

11. 50.18pantā:

izslēgt pirmās daļas 3.punktā vārdus "vidējo vai";

papildināt pirmo daļu ar 3.1punktu šādā redakcijā:

"31) pārvietot uz mūžu notiesāto no atsevišķās nodaļas soda izciešanas režīma zemākās pakāpes uz atsevišķās nodaļas soda izciešanas režīma augstāko pakāpi;"

izslēgt pirmās daļas 4.punktu;

aizstāt otrās daļas 4.punktā vārdu "vidējo" ar vārdu "zemāko";

izslēgt otrās daļas 5.punktu;

papildināt otro daļu ar 6. punktu šādā redakcijā:

"6) pārvietot uz mūžu notiesāto no atsevišķās nodaļas soda izciešanas režīma augstākās pakāpes uz atsevišķās nodaļas soda izciešanas režīma zemāko pakāpi.";

izslēgt trešās daļas 2.punktā vārdus "vidējo vai".

12. Izteikt 61.7panta pirmo daļu šādā redakcijā:

"Izvērtējot drošības apsvērumus, uz mūžu notiesātajiem, kas izcieš sodu atsevišķajā nodaļā, var organizēt kopīgus resocializācijas pasākumus kopā ar citiem notiesātajiem, ja tas veicinās uz mūžu notiesātā resocializāciju."

13. 70.pantā:

papildināt pirmās daļas 4.punktu pēc vārda "cietumā" ar vārdiem "vai atsevišķajā nodaļā";

aizstāt pirmās daļas 4.2punktā vārdus "slēgtā cietuma blokā ar pastiprinātu uzraudzību" ar vārdiem "nodaļā".

14. 68.pantā:

izteikt pirmās daļas 9.punktu šādā redakcijā:

"9) notiesātajiem, kas iesaistīti atkarību mazināšanas programmā, — tiesības divas reizes mēnesī izmantot videosaziņas iespēju uz laiku līdz 30 minūtēm brīvības atņemšanas iestādes pārstāvja klātbūtnē."

aizstāt desmitajā daļā vārdus "veikt videozvanu" ar vārdiem "uz videosaziņu"

15. Aizstāt 70.panta pirmās daļas 4.2punktā vārdu "videozvanu" ar vārdu "videosaziņu".

16. Papildināt 78.4panta pirmo daļu pēc vārda "pakāpē" ar vārdiem "izņemot uz mūžu notiesātais".

17. Papildināt 119.5pantu ar 8.punktu šādā redakcijā:

"8) veikt alkohola koncentrācijas izelpotajā gaisā mērījumu, ja viņam ir uzstādīta tāda elektroniskā ierīce, kas papildus ļauj kontrolēt alkoholu saturošu vielu iespējamu lietošanu."

18. 119.7panta pirmajā daļā:

izteikt 7.punktu šādā redakcijā:

"7) ievērot ar Valsts probācijas dienesta amatpersonu saskaņotu pārvietošanās maršrutu";

papildināt 11.punktu pēc vārda "speciālistu" ar vārdiem "un pildīt speciālista norādījumus".

19. 119.9pantā:

izteikt panta nosaukumu šādā redakcijā:

"**119.9pants. Elektroniskās uzraudzības atcelšana un pastiprināšana**"

papildināt pantu ar otro un trešo daļu šādā redakcijā:

"Ja nosacīti atbrīvotais, kuram piemērota elektroniskā uzraudzība, ir saņēmis brīdinājumu par šā kodeksa 119.5panta 2.punktā minētā pienākuma nepildīšanu, Valsts probācijas dienesta amatpersona lemj par tādas elektroniskās ierīces uzstādīšanu, kas papildus ļauj kontrolēt alkoholu saturošu vielu iespējamu lietošanu.

Ja nosacīti atbrīvotais, kuram piemērota elektroniskā uzraudzība, ir saņēmis brīdinājumu par šā kodeksa 119.5panta 5.punktā, 119.7panta pirmās daļas 3., 5., 7. un 10.punktā minēto pienākumu nepildīšanu, Valsts probācijas dienesta amatpersona lemj par tādas elektroniskās ierīces uzstādīšanu, kas papildus ļauj noteikt viņa atrašanās vietu."

20. Aizstāt divdesmit ceturtajā nodaļā vārdus "piespiedu darba izpildes institūcija" (attiecīgā locījumā) ar vārdiem "Valsts probācijas dienesta teritoriālās struktūrvienības nodaļa" (attiecīgā locījumā).

21. Papildināt 133.panta pirmo daļu pēc vārdiem "deklarētajai dzīvesvietai" ar vārdiem "vai, ja notiesātajam nav deklarētās dzīvesvietas, tad tajā Valsts probācijas dienesta teritoriālās struktūrvienības nodaļā, kuras teritorijā atrodas viņa dzīvesvieta".

22. 134.pantā:

izslēgt otrās daļas 4.punktā vārdus "vai konkrēta darba veikšanai";

izteikt otrās daļas 8. un 9.punktu šādā redakcijā:

"8) ja notiesātais izvairās no soda izciešanas, iesniegt tiesai iesniegumu ar lūgumu aizstāt notiesātajam piemēroto sodu — piespiedu darbu — ar īslaicīgu brīvības atņemšanu;

9) pēc nolēmuma vai prokurora priekšraksta par sodu izpildīšanas, paziņot par to soda piemērotājam, kas taisījis nolēmumu vai prokurora priekšrakstu par sodu.";

aizstāt trešajā daļā vārdus "piespiedu darba izpildes institūcija var sagatavot un iesniegt rajona (pilsētas)" ar vārdiem "Valsts probācijas dienesta amatpersona var iesniegt"

23. Izteikt 135.pantu šādā redakcijā:

"**135.pants. Nosacījumi, kas jāievēro notiesātajiem, kuriem piespriests piespiedu darbs.**

Soda izciešanas laikā piespiedu darbā iesaistītajiem jāievēro darbavietā pieņemtie iekšējās kārtības noteikumi, darba disciplīna, darba drošības un darba aizsardzības noteikumi, godprātīgi jāveic uzdotais darbs, jāizpilda darba devēja norādījumi, jānostrādā noteiktais stundu skaits saskaņā ar darba grafiku.

Soda izciešanas laikā notiesātais Valsts probācijas dienestā un piespiedu darba izpildes vietā nedrīkst atrasties alkohola, narkotisko, toksisko vai psihotropo vielu reibumā.

Notiesātajam ir pienākums ierasties Valsts probācijas dienesta teritoriālās struktūrvienības nodaļas amatpersonas noteiktajā laikā.

Ja notiesātais slimības dēļ nevar ierasties Valsts probācijas dienesta teritoriālās struktūrvienības nodaļā, lai uzsāktu vai turpinātu piespiedu darba izpildi, viņš par to paziņo Valsts probācijas dienesta amatpersonai. Valsts probācijas dienesta amatpersona atļauj neuzsākt vai neturpināt piespiedu darba izpildi uz slimošanas laiku un izdara par to attiecīgu ierakstu personas lietā.

Ja notiesātais citu viņam svarīgu iemeslu dēļ nevar ierasties Valsts probācijas dienesta teritoriālās struktūrvienības nodaļā, lai uzsāktu vai turpinātu piespiedu darba izpildi, viņš par to paziņo Valsts probācijas dienesta amatpersonai. Ja Valsts probācijas dienesta amatpersona atzīst notiesātā neierašanās iemeslus par attaisnojošiem, Valsts probācijas dienesta amatpersona var atļaut neuzsākt vai neturpināt piespiedu darba izpildi uz laiku ne ilgāku par vienu mēnesi un izdara par to attiecīgu ierakstu personas lietā. Notiesātā atvaļinājums pamatdarba vietā vai mācību atvaļinājums nav pamats atļaut uz laiku neveikt piespiedu darbu.

Notiesātais piespiedu darba izciešanas laikā nedrīkst izbraukt no valsts bez Valsts probācijas dienesta amatpersonas rakstveida piekrišanas.

Ja Valsts probācijas dienesta amatpersona ir pieņēmusi lēmumu noraidīt notiesātā iesniegumu ar lūgumu atļaut izbraukt no valsts vai citu svarīgu iemeslu dēļ atļaut uz laiku neveikt piespiedu darbu, notiesātajam nekavējoties jāuzsāk vai jāturpina piespiedu darba izpilde.

Valsts probācijas dienesta amatpersona var noraidīt notiesātā lūgumu atļaut uz laiku neveikt piespiedu darba izpildi, ja:

1) sodu izpildi regulējošos normatīvajos aktos noteiktajā laikā notiesātais nav pieteicies Valsts probācijas dienestā piespiedu darba izpildes uzsākšanai un ir par to brīdināts;

2) piespiedu darba izpildes laikā notiesātais ir saņēmis brīdinājumu par piespiedu darba izpildes nosacījumu un kārtības pārkāpšanu;

3) no notiesājoša sprieduma vai prokurora priekšraksta par sodu spēkā stāšanās dienas piespiedu darba izpildi nav iespējams pabeigt divu gadu laikā.

Valsts probācijas dienesta amatpersonas lēmumu noraidīt notiesātā lūgumu atļaut uz laiku neveikt piespiedu darba izpildi notiesātais vai viņa pārstāvis var apstrīdēt Valsts probācijas dienesta vadītājam. Valsts probācijas dienesta vadītāja lēmums nav pārsūdzams. Valsts probācijas dienesta amatpersonas lēmuma noraidīt notiesātā lūgumu uz laiku neveikt piespiedu darbu apstrīdēšana neaptur tā darbību."

24. Papildināt 136.panta pirmo daļu pēc vārda "darbā" ar vārdiem
"saskaņā ar darba grafiku".

25. 137.pantā:

aizstāt pirmajā daļā vārdus "piespiedu darba izpildes institūciju" ar vārdiem "Valsts probācijas dienestu";

aizstāt otrajā daļā vārdu "vai" ar vārdu "un".

26. Aizstāt 138.panta pirmajā daļā vārdus "piespiedu darba izpildes institūcija" ar vārdiem "Valsts probācijas dienesta amatpersona".

27. Izteikt 138.2panta ievaddaļu šādā redakcijā:

"Lai pieteiktos soda izpildes uzsākšanai notiesātajam, kuram piespriesta probācijas uzraudzība, jāierodas Valsts probācijas dienesta teritoriālās struktūrvienības nodaļā atbilstoši deklarētajai dzīvesvietai, vai ja notiesātajam nav deklarēta dzīves vieta, jāierodas Valsts probācijas dienesta teritoriālās struktūrvienības nodaļā, kuras darbības teritorijā atrodas viņa dzīvesvieta"

28. 138.6panta pirmajā daļā:

izteikt 7.punktu šādā redakcijā:

"7) ievērot ar Valsts probācijas dienesta amatpersonu saskaņotu pārvietošanās maršrutu;"

papildināt 11.punktu pēc vārda "speciālistu" ar vārdiem "un pildīt speciālista norādījumus".

29. Papildināt 138.7panta trešo daļu ar teikumu:

"Ja probācijas uzraudzība piemērota kopā ar piespiedu darbu vai naudas sodu un piespiedu darbs vai naudas sods tiek aizstāts ar brīvības atņemšanu, tad probācijas uzraudzības termiņš tiek apturēts ar dienu, kad uzsākta brīvības atņemšanas soda izpilde. Probācijas uzraudzības termiņa skaitīšana turpinās nākamajā dienā pēc atbrīvošanas no brīvības atņemšanas iestādes."

30. Izteikt 155.panta pirmās daļas 1.punktu šādā redakcijā:

"1) reģistrēties desmit darbdienu laikā pēc tiesas nolēmuma spēkā stāšanās Valsts probācijas dienesta teritoriālās struktūrvienības nodaļā atbilstoši savai deklarētajai dzīvesvietai, vai, ja notiesātajam nav deklarētās dzīvesvietas, tajā Valsts probācijas dienesta teritoriālās struktūrvienības nodaļā, kuras darbības teritorijā atrodas viņa dzīvesvieta".

31. 155.1panta pirmajā daļā:

izteikt 7. punktu šādā redakcijā:

"7) ievērot ar Valsts probācijas dienesta amatpersonu saskaņotu pārvietošanās maršrutu;"

papildināt 11.punktu pēc vārda "speciālistu" ar vārdiem "un pildīt speciālista norādījumus".

32. Papildināt pārejas noteikumus ar 34. un 35.punktu šādā redakcijā:

"34. Šā kodeksa 50.3, 50.4, 50.8 un 50.18panta grozījumi, kas paredz pāreju uz divām soda izciešanas režīma pakāpēm slēgtajā cietumā, stājas spēkā trīs mēnešus pēc šo grozījumu pieņemšanas dienas.

35. Lai nodrošinātu šā kodeksa 50.3, 50.4, 50.8 un 50.18pantā paredzēto pāreju uz divām soda izciešanas režīma pakāpēm slēgtajos cietumos:

1) izvērtēšanas komisija triju mēnešu laikā pēc šā kodeksa 50.3, 50.4, 50.8 un 50.18panta grozījumu spēkā stāšanās pārceļ notiesāto, kas sodu izcieš slēgtā cietuma soda izciešanas režīma vidējā pakāpē uz slēgtā cietuma soda izciešanas režīma augstāko pakāpi. Izciešamajā soda daļā, kas atbilstoši šā kodeksa 50.4panta ceturtajā daļā noteiktajam notiesātajam jāizcieš slēgtā cietuma soda izciešanas režīma augstākajā pakāpē, ieskaita laiku, kuru notiesātais jau ir izcietis slēgtā cietuma soda izciešanas režīma vidējā pakāpē līdz šo grozījumu spēkā stāšanās dienai. Izvērtēšanas komisija uz slēgtā cietuma soda izciešanas režīma augstāko pakāpi pārceļ arī tos uz mūžu notiesātos, kas līdz šo grozījumu spēkā stāšanās sodu izcieta slēgtā cietuma soda izciešanas režīma vidējā pakāpē, kurā sodu izcieš notiesātie, kuri nav notiesāti uz mūžu;

2) šā kodeksa 50.4panta ceturtajā daļā noteiktā prasība slēgtā cietuma soda izciešanas režīma augstākajā pakāpē izciest vienu ceturtdaļu no piespriestā soda neattiecas uz notiesātajiem, kas šo grozījumu spēkā stāšanās dienā sodu izcieš slēgtā cietuma soda izciešanas režīma augstākajā pakāpē;

3) brīvības atņemšanas iestādes izvērtēšanas komisija triju mēnešu laikā pēc šo grozījumu spēkā stāšanās pārceļ uz mūžu notiesāto, kas izcieš sodu atsevišķās nodaļas soda izciešanas režīma vidējā pakāpē, uz atsevišķās nodaļas soda izciešanas režīma augstāko pakāpi;

4) šā kodeksa 50.8panta trešajā daļā noteiktā prasība atsevišķās nodaļas soda izciešanas režīma augstākajā pakāpē izciest vismaz trīs gadus no piespriestā soda neattiecas uz tiem uz mūžu notiesātajiem, kas šo grozījumu spēkā stāšanās dienā sodu izcieš atsevišķās nodaļas soda izciešanas režīma augstākajā pakāpē. Uz mūžu notiesātajiem, kas pēc šo grozījumu spēkā stāšanās dienas pārejas noteikumu 35.3.punktā noteiktajā kārtībā pārcelti no atsevišķās nodaļas soda izciešanas režīma vidējās pakāpes uz atsevišķās nodaļas soda izciešanas režīma augstāko pakāpi, var tikt pārcelti uz slēgtā cietuma soda izciešanas režīma augstāko pakāpi, ja uz mūžu notiesātais atsevišķās nodaļas soda izciešanas režīma vidējā pakāpē un atsevišķās nodaļas soda izciešanas režīma augstākajā pakāpē kopā ir izcietis vismaz vienu gadu no piespriestā soda;

5) izciešamajā soda laikā, kas atbilstoši šā kodeksa 50.8panta septītajā daļā noteiktajam uz mūžu notiesātajam jāizcieš slēgtā cietuma soda izciešanas režīma augstākajā pakāpē, ieskaita laiku, kuru uz mūžu notiesātais tajā ir izcietis līdz šo grozījumu spēkā stāšanās dienai."

Likums stājas spēkā 2020.gada 1.janvārī.

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs